Diari Oficial de la Generalitat Valenciana


Sumari del DOGV 9724, del 14-11-2023 (2023/10242)

RESOLUCIÓ de 17 de octubre de 2023, de la Direcció General de Patrimoni, de l'acabament de l'expedient de declaració administrativa d'herència intestada i acceptació de l'herència de Josefa García Carrión.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9724

Data del DOGV
:   14-11-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10375


Data del document
:   17-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 17 de octubre de 2023, de la Direcció General de Patrimoni, de l'acabament de l'expedient de declaració administrativa d'herència intestada i acceptació de l'herència de Josefa García Carrión. [2023/10460]  
Núm. d'expedient: ABI 165/2019.  
Causant: Josefa García Carrión.  
NIF: \*\*\*\*458\*\*  
Lloc i data de la defunció: Burjassot, 8 de maig de 2001.  
Últim domicili: Burjassot.  
  
Antecedents de fet  
  
La Conselleria d'Hisenda, Economia i Administració Pública ha tingut coneixement mitjançant denúncia de Francisco Pedrós Llevata, de la defunció de Josefa García Carrión el 8 de maig de 2001, en estat de viudetat, sense haver atorgat testament i empadronada a l'Ajuntament de Burjassot de 1996 al 2001, encara que va nàixer a Dos Aguas (València).  
Amb data 30 de juliol de 2020, la directora general del Sector Públic i Patrimoni va dictar per acord d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de la causant, que es publica en el Diari Oficial de la Generalitat Valenciana el 7 d'agost de 2020 i s'exposa en el tauler d'edictes de l'Ajuntament de Burjassot, del 20 de gener al 21 de febrer de 2022.  
Amb data de 23 de maig de 2023, es remet proposta d'acceptació de l'herència de la causant a l'Advocacia General de la Generalitat, en què se sol·licita l'emissió d'un informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data de 31 de maig de 2023, es rep l'esmentat informe, la consideració jurídica tercera del qual posa de manifest que si bé s'ha seguit la tramitació prevista en l'assenyalat decret, el termini màxim de resolució és d'un any, tenint en compte que l'acord d'incoació és de data 30 de juliol de 2020, el procediment ha caducat, d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data de 23 d'agost de 2023, se signa pel director general de Patrimoni la resolució de caducitat del procediment.  
Amb data de 28 d'agost de 2023, es va dictar un nou acord d'incoació, publicat en el Diari Oficial de la Generalitat Valenciana número 9681, en la pàgina web d'aquesta conselleria i en el tauler d'edictes de l'Ajuntament de Burjassot del 31 d'agost al 3 d'octubre de 2023.  
  
Fonaments de dret  
  
A l'empara del que s'estableix en el Codi Civil, art. 71 de l'Estatut d'Autonomia de la Comunitat Valenciana, en l'art. 43.4 de la Llei 14/2003, de 10 d'abril, de patrimoni de la Generalitat Valenciana, article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que s'estableix en els art. 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 14 del Decret 133/2023, de 10 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Declarar a la Generalitat hereua de Josefa García Carrión i adjudicar-se els béns i drets de l'herència, seguint les recomanacions de l'informe de l'Advocacia General de la Generalitat.  
  
Segon  
Acceptar l'herència de la causant, a benefici d'inventari, integrada pels següents béns:  
- Compte en CaixaBank, amb saldo, a data 29 de març de 2022, de 14.845,75 €.  
- Fons d'Inversió en CaixaBank Asset Management.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets de la persona causant, així com a la seua administració i conservació.  
  
Cinqué  
Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestada, en el qual s'integraran la totalitat dels ingressos generats i les despeses abonades o per abonar, entre les quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la secretaria autonòmica d'Economia en el termini d'un mes, a comptar des de l'endemà de la recepció d'aquesta notificació.  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
Tot això, sense perjudici que puga exercitar-se qualsevol altre recurs o acció que s'estime procedent.  
  
València, 17 d'octubre de 2023.- El director general de Patrimoni: Antonio Joaquín Woodward Poch.